Jégkorongblog » DAB–HK Nitra 0-3
Hblog 2018. aug. 19. vasárnap, 21:00 2018. aug. 19. vasárnap, 21:45
A dunaújvárosiak lőtt gól nélkül maradtak a Visegrád Kupa címvédőjével szemben.
A nyitraiak 8, míg az újvárosiak 6 légióssal álltak fel a vasárnapi mérkőzésre. Kiegyenlítetten kezdődött a találkozó, a DAB jól állt bele a küzdelembe, de a harmad közepétől már tempót váltottak a nyitraiak, a végén egy kontragóllal megszerezték a vezetést A második húsz percben fokozódott a szlovákok nyomása, próbáltak minél szebb gólokat szerezni, ezekből két találat esett. A DAB emberhátrányos játékát dicséret illeti, nem kaptak gólt speciális játékhelyzetben. A záró játékrészben több nagy hazai szépítési lehetőség is adódott, de Azariék eredménytelek maradtak.
A DAB 3-0-s vereséget szenvedett, az Acélbikák legközelebb szeptember 5-én, Poprádon vívnak Visegrád Kupa-meccset.
Dunaújvárosi Acélbikák: Sevela – Erdélyi, Jabornik, Nagy, Uski, Turtiainen, Léránt, Franssila, Török, Westerling, Ioassafov, Mestyán, Hruby, Azari, Tóth, Saluga, Szabó, Lencsés, Németh, Markovics, Pinczés, Garbacz (kapus). Vezetőedző: Antti Karhula.
Antti Karhula (vezetőedző, DAB): ”Nagyon nehéz ellenfél volt a Nitra – de erre fel is készültünk. Tudtuk, hogyan fognak játszani. Ettől függetlenül a kezdetekben egy lépés hátrányban voltunk, gyorsabbak, erősebbek voltak a csatákban. Az első tíz perc után szerencsére ez változott, jobban fel tudtuk venni a ritmusukat – igaz, ettől függetlenül az első harmadban nagyrészt a saját harmadunkban voltunk. Azonban ez is előnyünkre vált, örültem, hogy tudtuk élesben gyakorolni a védekezést – főleg, egy ilyen erős csapat ellen. Nem tudom, hogy a második húsz percben mi történt, de nem voltunk ott fejben a jégen. Buta hibákat ejtettünk, mint például a második gólnál, ahol kivédekeztük a hátrányt, aztán egy jó passzal három embert sikerült kijátszania a vendégeknek és gólt kaptunk. Ezután káosz következett, de szerencsére a harmadik harmadra erősen jöttünk ki. Négy-öt minőségi helyzetünk volt, az egyedüli ami hiányzott, hogy a korong áthaladjon a gólvonalon sajnos. Jó lett volna megnézni, hogy alakul a meccs, ha egy ilyen helyzetből eredményesek lettünk volna. Utálok veszíteni, de összességében büszke vagyok a fiúkra, elég jó mérkőzést játszottunk – kivéve azt a pár percet a középső harmadban, amikor egy kicsit elveszett a csapatunk. Úgy gondolom, hogy a Nitrának is megérte buszra szállni, mert jó kis meccs volt ez, és semmit sem adtunk ingyen.”
Cimkék: DAB, HK Nitra, Visegrád Kupa